पाएं अपने शहर की ताज़ा ख़बरें और फ्री ई-पेपरडाउनलोड करें
शहर में लगातार कार्रवाई हो रही हैं, लेकिन उसके बाद भी कारोबारी चोरी छिपे दुकाने खोलकर उनमें ग्राहकों की भीड़ जमा कर कारोबार कर रहे हैं। मंगलवार को एसडीएम को बाजार में एक किराने की दुकान खुली हुई मिली। जब एसडीएम दुकान सील करने लगेे तो वह जुर्माना देने के लिए कहने लगा, जिसके चलते 10 हजार रुपए का जुर्माना वसूला। इसके साथ ही प्रशासन ने शहर की विद्या मार्केट के साथ ही दो अन्य दुकानों को भी सील कर दिया। मार्केट और दुकानदार कोविड गाइड लाइन का उलंघन कर कारोबार कर रहे थे। सुबह ओवर ब्रिज के नीचे और सुभाषगंज में दुकानदार दुकाने खोलकर कारोबार करते हैं,जिससे बाजाार में काफी भीड़ जमा हो जाती है।
मंगलवार को भी बाजार में भीड़ थी। जिसके चलते पुलिस बाजारों में पहुंच गई। पुलिस के पहुंचते ही भगदड़ मच गई। वहीं इस दौरान पुलिस ने कई काबारोरियों को पकड़ लिया जिनसे उन्होने जुर्माना वसूलने की कार्रवाई की। करीब 35 लोगों से 13 हजार रुपए का जुर्माना वसूला।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn